**Príloha č. 1: Podrobný opis predmetu zákazky**

**Predmet:** spracovanie komplexnej štruktúrovanej analýzy, zameranej na súčasný stav, potenciál ďalšieho rozvoja, zhodnotenie existujúcich bariér rozvoja a ich príčin a návrh opatrení na ich elimináciu s dôrazom na výrobu a predaja farmárskych, remeselných a regionálne špecifických poľnohospodárskych produktov

**Minimálny rozsah:** 100 strán

**Obsah/analyzované okruhy:**

**Súčasný stav** v oblasti tradičnej, farmárskej a remeselnej produkcie

* kvalitatívne a kvantitatívne zhodnotenie produkcie a miery kooperácie,
* spracovanie vlastnej produkcie na farmách so zameraním na mladých a malých farmárov
* spracovanie primárnej produkcie v miestnych, regionálnych spracovateľských prevádzkach
* identifikácia podnikov spracovávajúcich regionálnu produkciu a vyrábajúcich regionálne produkty, analýza ich kapacít, surovinových potrieb, stavu výroby
* malé rodinné farmy, mladí a malí farmári, družstvá a poľnohospodárske podniky - počet, podiel na obhospodarovanej pôde, charakter činností a rozsah výroby
* prehľad o výrobcoch farmárskych a regionálnych poľnohospodárskych produktov a potravín (počty v regiónoch, potenciál záujmu o produkciu a odbyt takýto výrobkov na základe počtov poľnohospodárskych a spracovateľských podnikov)

**Legislatívny rámec**

* definícia malého, mladého a rodinného farmára/farmy
* definícia „farmárskych a regionálnych poľnohospodárskych produktov a potravín“
* aktuálna legislatíva SR a EÚ legislatívu súvisiacu s výrobou a predajom farmárskych a regionálnych poľnohospodárskych produktov a potravín
* aktuálne nástroje podpory z verejných zdrojov (EÚ, národné, iné verejné) výroby a predaja farmárskych, regionálnych a remeselných poľnohospodárskych produktov a potravín a ich zhodnotenie z hľadiska efektivity a prínosnosti
* legislatíva súvisiaca s označovaním potravín

**Produkčný potenciál** tradičnej, farmárskej, remeselnej výroby a regionálne špecifických produktov s možnosťou ich rozšírenia, vrátane identifikácie odbytových kanálov pre tieto produkty

* prehľad a identifikácia subjektov produkujúcich farmárske a regionálne poľnohospodárske produkty a potraviny v systéme „komunitou podporované poľnohospodárstvo (CSA)“
* možnosti posilnenia a rozšírenia výroby, dostupnosti a predaja farmárskych, remeselných a regionálne špecifických/tradičných poľnohospodárskych produktov
* zvýšenie atraktivity a dostupnosti regionálnych produktov pre spotrebiteľa formou podpory alternatívnych odbytových kanálov – napr. formou podpory regionálnych odbytových stredísk, lokálnych tržníc, spoločných skladov a predajní/výdajní, výkupní poľnohospodárskych produktov ap.
* zlepšenie ekonomickej výkonnosti a postavenia poľnohospodárskeho a potravinárskeho sektora v SR, osobitne malých a malých producentov
* oživenie tradícií farmárskej a remeselnej výroby potravín, zvýšenie atraktivity a potenciálu udržateľného rozvoja vidieckych oblastí

**Potenciál a bariéry vertikálnej a horizontálnej kooperácie** dotknutých subjektov s ohľadom na možnosť vzniku resp. fungovania regionálnych odbytových organizácií

* potenciál uplatnenia tradičnej farmárskej a remeselnej produkcie potravín v segmente verejného stravovania
* rozvojový potenciál výroby a zamestnávania malých rodinných fariem, malých a mladých farmárov
* podiel priameho predaja, predaja cez obchodné siete, iné odbytové cesty
* potenciál spájania sa v súvislosti s odbytom

**Bariéry pre rozvoj** – legislatívne, technické, technologické, personálne

* identifikácia nedostatkov v definíciách, chýbajúcej/nedostatočnej legislatívy
* identifikácia potrieb v oblasti vzdelávania a odborného poradenstva pre segment tradičnej, remeselnej a farmárskej produkcie potravín
* identifikácia ďalších potrieb a podpôr pre udržateľný rozvoj segmentu
* obmedzujúce podmienky pre rôzne odbytové cesty
* obmedzujúce podmienky u malých rodinných fariem, mladých a malých farmárov, družstiev, poľnohospodárskych podnikov, podnikov spracovávajúcich primárnu produkciu
* začínajúci farmári
* obmedzujúce podmienky pre umiestnenie produktov do predajní a verejného stravovania
* obmedzujúce podmienky spájania sa vo veci spoločného odbytu

**Návrhy opatrení** s dôrazom na odstránenie identifikovaných bariér rozvoja, marketing, propagáciu, kooperáciu, zapojenie ďalších subjektov a atrakciu mladých/začínajúcich producentov

* možnosti zvýšenia záujmu spotrebiteľov, informovanosti spotrebiteľov
* využiteľné marketingové a propagačné nástroje, vrátane podpory regionálnych značiek, Značky kvality SK, farmárskej potraviny, Slovenská potravina, vyrobené na Slovensku, Regionálna potravina
* využitie priestoru školského a verejného stravovania pre výchovu k regionálnym potravinám
* vytváranie „vzdelávacích“ fariem pre školy a škôlky s cieľom vzdelávať deti a mládež – odkiaľ potraviny pochádzajú, spolupráca so škôlkami a školami
* možnosti efektívneho riešenia pre zlepšenie dostupnosti regionálnych produktov pre spotrebiteľa – podiel predaja „priamo z dvora“, miestne predajne, reťazce
* definovanie potrebných legislatívnych a podporných opatrení pre rozvoj mladých a malých farmárov a regionálnych prevádzok
* využitie financovania z prostriedkov PRV 2023-2027 pre tieto činnosti
* spolupráca s inými rezortami, možné využitie iných zdrojov z rezortov
* možnosti podpory začínajúcich farmárov
* možnosti podpory malých rodinných fariem, mladých a malých farmárov v oblasti legislatívy, podnikov spracovávajúcich primárnu produkciu, prístupu k pôde, technickej vybavenosti, odbornej prípravy, odbytu
* potenciál Politiky kvality EÚ a označenia ZTŠ na nárast kvality a zvýšenia výroby a predaja regionálnych produktov
* návrhy na úpravu súvisiacej legislatívy
* veterinárna kontrola produktov živočíšneho pôvodu
* vytvorenie zoznamu fariem v elektronickej podobe pre možnosť vytvorenia interaktívnych máp producentov regionálnych potravín